**วิชญ์วิสิฐ หิรัญวงษ์กุล** (ชื่อเล่น: พิช) เป็นนักแสดง และนักร้องชาวไทย ที่มีชื่อเสียงจากการแสดงเป็น "มิว" ตัวละครเอกของภาพยนตร์ไทยเรื่อง "รักแห่งสยาม" (2550) และการเป็นนักร้องนำวงออกัส

ประวัติ
-------

วิชญ์วิสิฐ (เดิมชื่อ พิชญ์ โพธิ์คัณธา) เกิดเมื่อวันพฤหัสบดีที่ 20 กรกฎาคม พ.ศ. 2532 ที่จังหวัดเชียงใหม่ เป็นบุตรชายคนเดียวของครอบครัว ซึ่งนับถือศาสนาพุทธ แต่เนื่องจากศึกษาในโรงเรียนมงฟอร์ตวิทยาลัย) จึงมีความศรัทธาในศาสนาคริสต์ด้วย

ปัจจุบันสำเร็จการศึกษาปริญญาตรี สาขาวิชาภาพยนตร์และภาพถ่าย คณะวารสารศาสตร์และสื่อสารมวลชน มหาวิทยาลัยธรรมศาสตร์ มีงานอดิเรกคือ การแต่งเพลง เล่นเปียโนและถ่ายภาพแบบโลโมกราฟี นอกจากนี้ เขายังชื่นชอบ *เคน ฮิราอิ* นักร้องแนวอาร์แอนด์บีชาวญี่ปุ่นและการ์ตูนญี่ปุ่นเรื่อง *วุ่นรัก นักดนตรี* เป็นพิเศษ

ผลงาน
-----

เข้าวงการจากการชักชวนของ มะเดี่ยว-ชูเกียรติ ศักดิ์วีระกุล ผู้กำกับภาพยนตร์ ศิษย์เก่ารุ่นพี่ที่โรงเรียนมงฟอร์ตวิทยาลัย

### ภาพยนตร์

เริ่มชีวิตการแสดง จากการเป็นตัวประกอบ (เห็นแขน) ในเรื่อง "13 เกมสยอง" (2549) ในปีถัดมา ได้รับบทเป็น "มิว" ในภาพยนตร์เรื่อง รักแห่งสยาม (2550) ที่สร้างชื่อเสียงเป็นอย่างมาก และทำให้วิชญ์วิสิฐ ได้รับรางวัลนักแสดงนำชายจากภาพยนตร์ไทยแห่งปี *เฉลิมไทยอวอร์ด ครั้งที่ 5* ประจำปี พ.ศ. 2550 และได้รับการเสนอชื่อเข้าชิงรางวัลภาพยนตร์แห่งชาติ สุพรรณหงส์ ครั้งที่ 17 และรางวัลภาพยนตร์ไทย ชมรมวิจารณ์บันเทิง ครั้งที่ 16 ในสาขานักแสดงนำชายยอดเยี่ยม

ในปี พ.ศ. 2551 วิชญ์วิสิฐร่วมแสดงภาพยนตร์สั้นเรื่อง *โดปามีน (Dopamine)* ซึ่งกำกับโดยชูเกียรติ มีเนื้อหาเกี่ยวกับความรัก ในมุมมองทางวิทยาศาสตร์ ออกฉายต่อสาธารณชนเป็นครั้งแรก ในงาน *วันทูคอล ไอดี โชว์เคส* เมื่อวันที่ 29 กุมภาพันธ์ ปีเดียวกัน ต่อมา วิชญ์วิสิฐยังมีส่วนร่วมแสดงภาพยนตร์สั้น แนวโรแมนติกแฟนตาซี ผลงานกำกับของชูเกียรติ ซึ่งเป็นหนึ่งในโครงการสร้างภาพยนตร์เรื่อง *ฝัน-หวาน-อาย-จูบ* โดยแสดงในตอน *ฝัน* ร่วมกับวงออกัส

เมื่อปี พ.ศ. 2554 วิชญ์วิสิฐมีผลงานร่วมกับเพื่อนสมาชิกวงออกัส ในเรื่อง *เพื่อนไม่เก่า* รับบทเป็น *บาส* เข้าฉายวันแรก 26 พฤษภาคม ผลงานกำกับของ เกรียงไกร วชิรธรรมพร (ปิง) ต่อมาในปี พ.ศ. 2555 ร่วมงานกับชูเกียรติอีกครั้ง ในผลงานเรื่อง *Home ความรัก ความสุข ความทรงจำ* รับบทเป็น *เลี่ยม* (มอส) น้องชายของปรียา (นุ่น-ศิรพันธ์ วัฒนจินดา) นางเอกของเรื่อง นอกจากนี้ ยังรับเชิญร่วมแสดง ในภาพยนตร์เรื่อง *เธอเขาเราผี* และ *เกรียนฟิคชั่น* อีกด้วย

### ดนตรี

เริ่มปรากฏความเป็นศิลปินตั้งแต่สมัยเรียนมัธยม ด้วยการเป็นนักร้องนำในวงดนตรีของโรงเรียน มีผลงานซึ่งเป็นที่รู้จักครั้งแรกคือ การร้องนำในเพลง *ไม่เป็นไร (สมมุติว่า รีมิกซ์)* ที่ใช้ประกอบภาพยนตร์*ข้าวเหนียวหมูปิ้ง* (2549) และในปีต่อมา วิชญ์วิสิฐเป็นผู้ร้องเกือบทุกเพลง ที่ประกอบภาพยนตร์*รักแห่งสยาม* (2550) เนื่องจากบทบาทที่ได้รับ เป็นนักร้องนำของวงออกัส โดยเพลง *รู้สึกบ้างไหม* เป็นผลงานการแต่งเนื้อร้องของเขาเอง จากนั้น วิชญ์วิสิฐร่วมแสดงกับนัสนันท์ เธียไพรัตน์ (พลอย) ในมิวสิกวิดีโอเพลง*หากเธอหมดรัก* ซึ่งเป็นเพลงในอัลบั้มของพลอย ที่ออกอากาศเป็นครั้งแรก ในช่วงปลายเดือนมกราคม พ.ศ. 2551

ต่อมา วิชญ์วิสิฐออกอัลบั้มเพลง *ออกัส \* แตงซ์ (august \* thanx)* ร่วมกับวงออกัส ในวันที่ 14 กุมภาพันธ์ ปีเดียวกัน ล่าสุด วิชญ์วิสิฐมีงานเพลงร่วมกับวงออกัส ในอัลบัม*เรดิโอโดรม (RadioDrome)* โดยเมื่อวันที่ 1 กันยายน ที่ผ่านมา ได้ออกซิงเกิลเพลงเปิดตัว *ดวงตะวัน (Sunshine)* ซึ่งวิชญ์วิสิฐเป็นผู้แต่งทั้งเนื้อร้องและทำนอง เพื่อประชาสัมพันธ์เบื้องต้น ตามรายการเพลงทางสถานีวิทยุกระจายเสียงต่างๆ ทั้งนี้ อัลบัมเต็มออกวางจำหน่ายเมื่อวันที่ 3 ธันวาคม ก่อนที่ภาพยนตร์*ฝัน-หวาน-อาย-จูบ (4 Romances)* จะเข้าฉายในโรงภาพยนตร์ ในวันที่ 25 ธันวาคม

นอกจากนี้ ยังร้องเพลงประกอบ*ละครวารสารฯ* ของคณะวารสารศาสตร์และสื่อสารมวลชน มหาวิทยาลัยธรรมศาสตร์ ประจำปี พ.ศ. 2551 เรื่อง *Dear Passenger* ชื่อเพลง *ปีก* โดยเป็นคนแต่งเพลงเอง และต่อมาร้องเพลง *ผู้เป็นที่รัก* ประกอบละครวารสารฯ เรื่อง *ดาลิต* ที่จัดแสดงในปี พ.ศ. 2553 อีกด้วย จากนั้นในวันที่ 4 กุมภาพันธ์ พ.ศ. 2556 วิชญ์วิสิฐออกซิงเกิลเพลง(Take care) เป็นภาษาไทยและภาษาจีน และหลังจากนั้น ออกซิงเกิลเพลง *จุดหมาย* (Goal) เพื่อประกอบภาพยนตร์ *เกรียนฟิคชั่น*

### โฆษณา

เมื่อเดือนกุมภาพันธ์ พ.ศ. 2551 วิชญ์วิสิฐได้รับเชิญ จาก *โดฟ แชมพู* ร่วมกับชูเกียรติ ให้ร้องเพลงประกอบภาพยนตร์โฆษณาชุด *เช้าวันใหม่* (อังกฤษ: Better Morning) ต่อมา ในเดือนมีนาคมปีเดียวกัน เขาร่วมกับวงออกัส และมนต์ชีพ ศิวะสินางกูร (ครูเป็ด เอเอฟ หรือ นายสะอาด) แสดงภาพยนตร์โฆษณา บะหมี่กึ่งสำเร็จรูป*มาม่า* รสหมูสับ ในชุด "สามัคคี" อีกด้วย จากนั้น ในเดือนธันวาคม วงออกัสปรากฏตัวร่วมกับนักแสดงนำ ในภาพยนตร์โฆษณาทางโทรทัศน์ เพื่อประชาสัมพันธ์ภาพยนตร์ *ฝัน-หวาน-อาย-จูบ*

### รายการโทรทัศน์

วิชญ์วิสิฐได้ร่วมเป็นหนึ่งในดารารับเชิญ ของละครซิตคอม*ระเบิดเถิดเทิง* ในตอนที่ 631 *สอบซ่อม* ซึ่งออกอากาศเมื่อวันอาทิตย์ที่ 4 พฤษภาคม พ.ศ. 2551 เวลา 14:00-16:00 น. ทาง ททบ.5 โดยรับบทเป็น "เอ" ลูกชายคนเดียวของ*หมออาร์ต* เจ้าของคลินิกลดความอ้วน ในตลาดเถิดเทิง เป็นเพื่อนร่วมชั้นเรียนกับ*ลูกเกลี้ยง* ลูกบุญธรรมของเท่ง เถิดเทิง (แสดงโดย อเล็กซ์ เรนเดลล์) เอเรียนหนังสือเก่งมาก ได้เกรด 4 ทุกวิชา แต่กลับตกในวิชาพลศึกษา จึงต้องสอบซ่อมเดาะตะกร้อ โดยมีเท่งกับโหน่งช่วยฝึกสอน ทั้งนี้ ในรอบถอดสลักระเบิด วิชญ์วิสิฐต้องเข้าไปดึงสลักในโดมถึงสองครั้ง ครั้งแรกเลือกสลักหมายเลข 3 ไม่ระเบิด จึงได้รับรางวัลทองคำมูลค่า 10,000 บาท ครั้งที่สองเลือกสลักหมายเลข 2 ซึ่งเป็นสลักระเบิด เขาจึงโดนระเบิดแป้ง และไม่ได้รับรางวัลเครื่องปรับอากาศ

ต่อมา เมื่อวันอาทิตย์ที่ 25 พฤษภาคม ปีเดียวกัน เวลา 22:55-23:45 น. วิชญ์วิสิฐพร้อมด้วยวงออกัส ร่วมเป็นดารารับเชิญ ในรายการ*สาระแน* ทาง ททบ.5 โดยทีมงานได้จัดสถานการณ์ให้วงออกัสไปแสดงดนตรี พร้อมทั้งนำทุนการศึกษา และสิ่งของไปบริจาคแก่นักเรียน โรงเรียนวัดโคกสว่าง จังหวัดนครนายก ซึ่งมีการฝึกฝนนักเรียนที่สนใจ ให้สามารถขี่จักรยานล้อเดียวแบบผาดโผนได้ ระหว่างที่แสดงดนตรีอยู่นั้น มีหน้าม้าของรายการ ที่ใช้ชื่อว่า *คุณครูเม็ดนุ่น* ปลอมเป็นวงดนตรีไทยชื่อ *วงดนตรีแห่งสยาม* เข้ามาท้าเล่นดนตรีประชันกัน แต่ในที่สุด วงออกัสก็เป็นฝ่ายแพ้ ทันใดนั้น *ลุงปุ๋ย* หน้าม้าที่ปลอมตัวเป็นภารโรงของโรงเรียน อาสาเข้าช่วยเหลือวงออกัส โดยเปิดเผยตัวว่า เป็นมือกีตาร์ที่เก่งกาจ มีฉายาว่า *กิตติพงศ์ กีตาร์เป๋* พร้อมอ้างว่าเป็นถึงลูกศิษย์ของ *กิตติ กีตาร์ปืน* เลยทีเดียว ทว่าความจริงก็เปิดเผยออกมาว่า ทั้งคุณครูเม็ดนุ่น และลุงปุ๋ย ต่างก็มีแบ็กอัพช่วยเล่นอยู่หลังเวที สุดท้ายระนาดของคุณครูเม็ดนุ่นเกิดระเบิดขึ้น ทำให้เวทีเกิดไฟไหม้ และทุกคนต่างก็กระจัดกระจายหนีไป เป็นอันจบเรื่องราว

จากนั้นวิชญ์วิสิฐรับเชิญจากเชฟอิ๊ก-บรรณ บริบูรณ์ ให้มาร่วมทำอาหาร แบบไม่ต้องใช้ก๊าซหุงต้ม สำหรับงานเลี้ยงเล็กๆ ภายในห้องพัก โดยมีวงออกัสมาร่วมรับประทานด้วย เพื่อนำไปออกอากาศในรายการ *ครัวอินดี้* ตอน *แรงบันดาลใจที่ 36 : ปาร์ตี้เด็กหอ* เมื่อวันเสาร์ที่ 13 กันยายน ปีเดียวกัน ระหว่างเวลา 10:25-10:55 น. ทาง ททบ.5 ในส่วนของอาหารที่ทำนั้น ประกอบด้วย *มะกะโรนีชีส* ซึ่งใช้หม้อหุงข้าวทำ เป็นอาหารจานหลัก, *ขนมปังแผ่นหน้าทูน่า* ที่ทำจากเตาอบไมโครเวฟ เป็นอาหารทานเล่น และ*ม็อกเทล*จากการผสมน้ำแอปเปิล และน้ำเลมอนโซดาเป็นเครื่องดื่ม โดยในระหว่างปาร์ตี้ วงออกัสก็เล่นเพลงดวงตะวัน ซิงเกิลเปิดอัลบั้มเรดิโอโดรม คลอไปด้วย

### ละครโทรทัศน์

วิชญ์วิสิฐรับงานแสดงทางโทรทัศน์ครั้งแรก โดยเป็นตัวละครชื่อ *เตวิช ไหมแก้ว* (ชื่อเล่น: เต้) ลูกชายวัยรุ่นของ*อรละออ* (แสดงโดย: ณหทัย พิจิตรา) พี่สาวต่างแม่ของ*ชลธี* (แสดงโดย: วรินทร ปัญหกาญจน์) ซึ่งแม่มักมีเหตุทะเลาะกับเขาอยู่เป็นประจำ ช่วงแรกของเรื่อง ได้รับการดูแลจาก คุณอาชลธี และคุณตาทวด*มาริโอ ปีเปิล คอนเนลิโอ* (แสดงโดย: อังเดร มาคิลเซน) อดีตมาเฟียชาวอิตาลีเป็นอย่างดี เขาจึงตอบแทนบุญคุณ ด้วยการอำนวยความสะดวก เมื่อทั้งสองต้องหนีออกจากบ้าน และคอยรายงานความเคลื่อนไหวที่บ้านให้รู้เป็นระยะ ในระหว่างที่คุณอาไม่อยู่

แต่ต่อมาถูกอรละออจับได้ว่าส่งข่าวให้ชลธี เตวิชจึงจำต้องหักหลังคุณตาทวดและคุณอา โดยรายงานเรื่องของชลธีให้กับคุณยายโรส (แสดงโดย: จารุณี สุขสวัสดิ์) และแม่แทน กระนั้นก็ดี เขายังได้กลับไปช่วยออกแบบร้านขายพิซซาของมาริโอ้และชลธี จนได้พบรักข้ามรุ่นกับ*จันทร์เจ้า* (แสดงโดย: พิจิตตรา สิริเวชชพันธ์) เพื่อนชลธีและหุ้นส่วนร้านพิซซา โดยมี*ผู้กองชัชนินทร์* (แสดงโดย: วรฤทธิ์ ไวยเจียรนัย) เป็นคู่แข่งคนสำคัญ

แต่ในที่สุด จันทร์เจ้าก็เลือกคบกับชัชนินทร์ที่มีวัยใกล้เคียงกัน ทำให้เขาต้องอกหัก และประชดชีวิตโดยเปลี่ยนนิสัยเป็นเพลย์บอย ด้วยการออกเที่ยวเตร่ยามค่ำคืน และใช้ยาเสพติด จนกระทั่งคุณอาของเขา และ*พจมาน กลมเกลี้ยง* (ชื่อเล่น: หนูพุก; แสดงโดย: หยาดทิพย์ ราชปาล) น้องสาว (ลูกน้องชายพ่อ) ของจันทร์เจ้า คนรักของชลธี ต้องช่วยส่งตัวเข้ารับการบำบัด ในละครเรื่อง *สายสืบดิลิเวอรี่* ที่ออกอากาศทุกวันศุกร์ถึงวันอาทิตย์ เวลา 20:30-22:30 น. ทางไทยทีวีสีช่อง 3  ซึ่งเริ่มฉายตอนแรก เมื่อวันอาทิตย์ที่ 1 กุมภาพันธ์ พ.ศ. 2552 และอวสาน เมื่อวันศุกร์ที่ 6 มีนาคม ปีเดียวกัน

### พิธีกร

วิชญ์วิสิฐรับงานเป็นผู้ดำเนินรายการโทรทัศน์ "ไนน์ ณ สยาม" (อังกฤษ: 9@Siam) ซึ่งออกอากาศทุกวันหยุดนักขัตฤกษ์ ระหว่างเวลา 09:00-09:30 น. ทางสถานีโทรทัศน์โมเดิร์นไนน์ ซึ่งบริษัท ครีเอทีฟ ไมนด์ จำกัด ร่วมผลิตกับบริษัท สยามพิวรรธน์ จำกัด มีเนื้อหาเผยแพร่ความเคลื่อนไหว และกิจกรรมต่างๆ ของวัยรุ่นในย่านสยามสแควร์ โดยเฉพาะศูนย์การค้าสยาม และสยามดิสคัฟเวอรี่เซ็นเตอร์ และให้ความสำคัญกับสมาชิกกลุ่มเอสคลับ ของศูนย์การค้าในเครือสยามพิวรรธน์ ซึ่งต่อมามีการเปลี่ยนวิชญ์วิสิฐ ออกจากความเป็นพิธีกร และยุติรายการลงในที่สุด

แฟนคลับ
-------

เมื่อวันที่ 27 พฤศจิกายน พ.ศ. 2550 กลุ่มแฟนคลับของวิชญ์วิสิฐ ทำการเปิดเว็บบอร์ด *วิชญ์วิสิฐดอตคอม* ขึ้นอย่างเป็นทางการ โดยเมื่อนับถึงวันอาทิตย์ที่ 20 กรกฎาคม พ.ศ. 2551 มีจำนวนสมาชิกทั้งสิ้น 2,345 คน ส่วนตัววิชญ์วิสิฐเอง เป็นสมาชิกลำดับที่ 93 และตอบกระทู้ไปทั้งหมด 47 ข้อความ

ทั้งนี้ ในวันเดียวกัน เว็บไซต์*พิชชีคลับดอตคอม* ได้ก่อตั้งขึ้นอย่างเป็นทางการ แต่สามารถเปิดให้บริการได้เพียงถึงวันที่ 21 พฤษภาคม รวมมีสมาชิกทั้งสิ้น 1,469 คน อัปเดตหน้าตาของเว็บบอร์ดไปทั้งหมด 5 ครั้ง นอกจากนี้ ยังมีแฟนคลับของวิชญ์วิสิฐชาวจีน ได้เปิดเว็บไซต์*พิชชี่ไชน่า* โดยมีสมาชิกเป็นจำนวนมากอีกด้วย

ทว่าระยะต่อมา เมื่อเครือข่ายสังคมกลายเป็นวัฒนธรรมสมัยนิยม กลุ่มแฟนคลับของวิชญ์วิสิฐแทบทั้งหมด ก็พากันเปลี่ยนแปลงสื่อกลางของตน โดยทยอยปิดตัวเว็บบอร์ดลง เนื่องจากมีภาระค่าใช้จ่าย ในการเช่าชื่อโดเมนสำหรับเข้าถึง โดยสำหรับแฟนคลับชาวไทย ย้ายมาเปิดใช้หน้าสำหรับแฟน (fanpage) ในเฟซบุ๊กเป็นสื่อกลางใหม่ ส่วนแฟนคลับชาวจีน หันไปใช้ซินล่างเวย์ปั๋ว สื่อเครือข่ายสังคมของจีนเอง

อ้างอิง
-------

1. ↑  รายชื่อผู้ขึ้นทะเบียนเป็นนักศึกษา ระดับปริญญาตรี ปีการศึกษา 2550 เก็บถาวร 2007-12-30 ที่ เวย์แบ็กแมชชีน คณะวารสารศาสตร์และสื่อสารมวลชน ข้อมูล ณ วันที่ 11 มิถุนายน พ.ศ. 2550 จากเว็บไซต์ สำนักทะเบียนและประมวลผล มหาวิทยาลัยธรรมศาสตร์
2. ↑  ลาก่อน: พิชญ์ โพธิ์คัณธา[*ลิงก์เสีย*] จากวิชญ์วิสิฐ's สเปศ[*ลิงก์เสีย*]
3. 1 2  พิช-วิชญ์วิสิฐ หิรัญวงษ์กุล จากกระปุกดอตคอม
4. 1 2  รักแห่งสยาม - เกร็ดจากภาพยนตร์ จากสยามโซนดอตคอม
5. ↑  สรุปผลรางวัล เฉลิมไทยอวอร์ด ครั้งที่ ๕ จากเว็บบอร์ดเฉลิมไทย พันทิปดอตคอม
6. ↑  ‘พิชญ์’ ไม่คิดตีเหล็กตอนร้อน ขอทุ่มให้ ‘รักแห่งสยาม’ ก่อน เก็บถาวร 2009-02-13 ที่ เวย์แบ็กแมชชีน จากเว็บไซต์เดลินิวส์ออนไลน์
7. ↑  "รัก 4 เรื่องจากบาแรมยู". นิตยสารสตาร์พิกส์ ฉบับที่ 2 ของเดือนกรกฎาคม พ.ศ. 2551 หน้า 30
8. ↑  ฝัน-หวาน-อาย-จูบ จากเว็บไซต์ไทยซิเนมา
9. ↑  "ข้อมูลภาพยนตร์ฝันหวานอายจูบจาก www.4romances.com". คลังข้อมูลเก่าเก็บจากแหล่งเดิมเมื่อ 2008-12-16. สืบค้นเมื่อ 2008-11-27.
10. ↑  คลิปเครดิตท้ายภาพยนตร์เรื่องข้าวเหนียวหมูปิ้งพร้อมเพลงประกอบ ไม่เป็นไร (สมมุติว่า รีมิกซ์) จากเว็บไซต์ยูทูบ
11. ↑  มิวสิกวิดีโอเพลง "หากเธอหมดรัก" จากเว็บไซต์ยูทูบ
12. ↑  นักร้องน้องใหม่ ทำ ‘พิช’ แก้มช้ำ หนังสือพิมพ์บางกอกทูเดย์ ปีที่ 6 ฉบับที่ 1,644 วันศุกร์ที่ 25 มกราคม พ.ศ. 2551 หน้า 30
13. ↑  [ MV เพลง ปีก โดย พิช เพลงประกอบละครวารสารฯ51 Dear Passengers
14. ↑  MV ผู้เป็นที่รัก ประกอบละครวารสารฯ53
15. ↑  โดฟ ส่งโปรเจ็กต์ Better Morning Better Hair ข่าวจากเว็บไซต์อาร์วายที 9
16. ↑  ภาพยนตร์โฆษณา มาม่าหมูสับ ชุด สามัคคี จากเว็บไซต์แอดอินเทรนด์
17. ↑  พิช-วิชญ์วิสิฐ ในระเบิดเถิดเทิง ตอนที่ 1 และตอนที่ 3 จากเว็บไซต์ยูทูบ
18. ↑  พิช-วิชญ์วิสิฐ ในระเบิดเถิดเทิง ตอนที่ 4 และตอนที่ 5 จากเว็บไซต์ยูทูบ
19. ↑  วงออกัส ในสาระแน ตอนที่ 1 ตอนที่ 2 ตอนที่ 3 และตอนที่ 4 จากเว็บไซต์ยูทูบ
20. ↑  พิช-วิชญ์วิสิฐ และวงออกัส ในครัวอินดี้ ตอนที่ 1 และตอนที่ 2 จากเว็บไซต์ยูทูบ
21. ↑  สายสืบดิลิเวอรี่:นักแสดง จากเว็บไซต์สถานีวิทยุโทรทัศน์ไทยทีวีสีช่อง 3 อสมท
22. ↑  สายสืบดิลิเวอรี่:เรื่องย่อ จากเว็บไซต์ไทยทีวีสีช่อง 3
23. ↑  สายสืบดิลิเวอรี่:หน้าหลัก จากเว็บไซต์ไทยทีวีสีช่อง 3
24. ↑  สายสืบดิลิเวอรี่:เรื่องย่อประจำสัปดาห์ ตอนที่ 1 จากเว็บไซต์ไทยทีวีสีช่อง 3
25. ↑  สายสืบดิลิเวอรี่:เรื่องย่อประจำสัปดาห์ ตอนที่ 14 จากเว็บไซต์ไทยทีวีสีช่อง 3
26. ↑  นิตยสารออนไลน์ "จิสต์" ปีที่ 1 ฉบับที่ 1 เก็บถาวร 2008-08-05 ที่ เวย์แบ็กแมชชีน เดือนกรกฎาคม พ.ศ. 2551 จากเว็บไซต์วิชญ์วิสิฐดอตคอม
27. ↑   พิชชีคลับดอตคอม. 2551. DVD Limited Edition for Pchy-Club Family. (ดีวีดี-รอม). สงขลา : พิชชีคลับดอตคอม.

แหล่งข้อมูลอื่น
---------------


|  |  |
| --- | --- |
| * **เว็บไซต์แฟนคลับ**
	+ www.witwisit.com เก็บถาวร 2008-03-11 ที่ เวย์แบ็กแมชชีน (ไทย) (อังกฤษ)
	+ www.pchy-club.com เก็บถาวร 2011-03-06 ที่ เวย์แบ็กแมชชีน (ไทย) (อังกฤษ)
	+ www.pchy-witwisit.com เก็บถาวร 2020-11-26 ที่ เวย์แบ็กแมชชีน (ไทย)
	+ www.pchy.org เก็บถาวร 2014-12-21 ที่ เวย์แบ็กแมชชีน(อังกฤษ)
 | * + www.augustband.net เก็บถาวร 2012-05-11 ที่ เวย์แบ็กแมชชีน (ไทย) (อังกฤษ)
	+ www.pchychina.com เก็บถาวร 2020-11-30 ที่ เวย์แบ็กแมชชีน (จีน)
	+ www.pchyfans.com เก็บถาวร 2018-12-29 ที่ เวย์แบ็กแมชชีน (จีน) (อังกฤษ)
	+ เว็บบอร์ดและแชทรูม
	+ อินสตาแกรม

  |


|  |  |
| --- | --- |
| * **ข่าว**
	+ เปิดปาก ‘ฉากชายจูบชาย’ พิช-รักแห่งสยาม ดังแล้วเลิก? dailyworldtoday.com
	+ เปิดใจจูบแรกของ "พิช" กับผู้ชาย เจ้าตัวย้ำผมไม่ใช่เกย์ เก็บถาวร 2011-08-09 ที่ เวย์แบ็กแมชชีน ผู้จัดการออนไลน์
	+ มะเดี่ยวทึ่ง "พิช" เกิดมาเพื่อบทนี้จริงๆ เด็กผู้มีพรสวรรค์ทางดนตรี ใน "รักแห่งสยาม" เก็บถาวร 2007-11-07 ที่ เวย์แบ็กแมชชีน msnth.com
	+ "พิช" โรแมนติก เดี่ยวเปียโนเพลงซึ้งในเอ็มวี "เพียงเธอ" ซิงเกิ้ลที่ 2 ของ "รักแห่งสยาม" เก็บถาวร 2007-12-20 ที่ เวย์แบ็กแมชชีน msnth.com
 | * **บล็อก**
	+ ไฮไฟฟ์ - พิช-Pchy เก็บถาวร 2008-02-26 ที่ เวย์แบ็กแมชชีน รักแห่งสยาม
	+ วินโดวส์ไลฟ์ สเปซเซส - วิชญ์วิสิฐ's สเปศ (เดิม)[*ลิงก์เสีย*]
	+ www.theloveofsiam.com - Mew's Blog

คอมมอนส์ มีภาพและสื่อเกี่ยวกับ:**วิชญ์วิสิฐ หิรัญวงษ์กุล**

  |



| * ด
* ค
* ก
นักแสดงนำชายยอดเยี่ยม รางวัลภาพยนตร์ไทย |
| --- |
| รางวัลตุ๊กตาทอง | 
* ลือชัย นฤนาท
* สุรสิทธิ์ สัตยวงษ์
* ทักษิณ แจ่มผล
* มิตร ชัยบัญชา
* จิตรกร สุนทรปักษิณ
* ไชยา สุริยัน
* ไชยา สุริยัน
* ไชยา สุริยัน
* สมบัติ เมทะนี
* นาท ภูวนัย
* สรพงศ์ ชาตรี
* สรพงศ์ ชาตรี
* จตุพล ภูอภิรมย์
* ล้อต๊อก
* ปิยะ ตระกูลราษฎร์
* สรพงศ์ ชาตรี
* อำพล ลำพูน
* รณ ฤทธิชัย
* บิณฑ์ บรรลือฤทธิ์
* ลิขิต เอกมงคล
* สันติสุข พรหมศิริ
* บิณฑ์ บรรลือฤทธิ์
* ฉัตรชัย เปล่งพานิช
* ลิขิต เอกมงคล / สามารถ พยัคฆ์อรุณ
* บิลลี่ โอแกน
* สรพงศ์ ชาตรี
* จอนนี่ แอนโฟเน่
* ธงไชย แมคอินไตย์
* สรพงศ์ ชาตรี
* สัญญา คุณากร
* อำพล ลำพูน
* อำพล ลำพูน
* บิณฑ์ บรรลือฤทธิ์
* สมชาย เข็มกลัด
* ศุภกรณ์ กิจสุวรรณ
* ปิติศักดิ์ เยาวนานนท์
* ชาลี ไตรรัตน์
* เดวิด อัศวนนท์
* ซันนี่ สุวรรณเมธานนท์

 |
| รางวัลสุพรรณหงส์ | 
* มนตรี เจนอักษร
* จตุพล ภูอภิรมย์
* สรพงศ์ ชาตรี
* ทองปาน โพนทอง
* สรพงศ์ ชาตรี
* รณ ฤทธิชัย
* จรัล มโนเพ็ชร
* สุรศักดิ์ วงษ์ไทย
* พลรัตน์ รอดรักษา
* จักรกฤษณ์ อำมะรัตน์
* สหรัถ สังคปรีชา
* สมชาย เข็มกลัด
* ฌานิศ ใหญ่เสมอ
* เรย์ แมคโดนัลด์
* อำพล ลำพูน
* ปวริศร์ มงคลพิสิฐ
* นพดล ดวงพร
* อัสนี สุวรรณ
* ปิติศักดิ์ เยาวนานนท์
* ฉัตรชัย เปล่งพานิช
* กฤษดา สุโกศล แคลปป์
* อครา อมาตยกุล
* อนันดา เอเวอร์ริ่งแฮม
* ปรเมศร์ น้อยอ่ำ
* อนันดา เอเวอร์ริ่งแฮม
* นพชัย ชัยนาม
* เดวิด อัศวนนท์
* ณเดชน์ คูกิมิยะ
* จิรายุ ละอองมณี
* ซันนี่ สุวรรณเมธานนท์
* ฉันทวิชช์ ธนะเสวี

 |
| รางวัลชมรมวิจารณ์บันเทิง | 
* พงษ์พัฒน์ วชิรบรรจง
* ฉัตรชัย เปล่งพานิช
* นฤเบศร์ จินปิ่นเพชร
* สรพงศ์ ชาตรี
* สันติสุข พรหมศิริ
* สัญญา คุณากร
* เรย์ แมคโดนัลด์
* ศรราม เทพพิทักษ์
* ปวริศร์ มงคลพิสิฐ
* ศุภกรณ์ กิจสุวรรณ
* นพดล ดวงพร
* อาซาโน่ ทาดาโนบุ
* ปิติศักดิ์ เยาวนานนท์
* ฉัตรชัย เปล่งพานิช
* กฤษดา สุโกศล แคลปป์
* อครา อมาตยกุล
* อนันดา เอเวอร์ริ่งแฮม
* ปรเมศร์ น้อยอ่ำ
* อนันดา เอเวอร์ริ่งแฮม
* นพชัย ชัยนาม
* เดวิด อัศวนนท์/อภิชัย ตระกูลเผด็จไกร
* ณเดชน์ คูกิมิยะ
* จิรายุ ละอองมณี
* ซันนี่ สุวรรณเมธานนท์
* เอกชัย ศรีวิชัย

 |
| รางวัลเฉลิมไทยอวอร์ด | 
* ซันนี่ สุวรรณเมธานนท์
* กฤษดา สุโกศล แคลปป์
* วิชญ์วิสิฐ หิรัญวงษ์กุล
* อนันดา เอเวอร์ริ่งแฮม
* อารักษ์ อมรศุภศิริ
* ฉันทวิชช์ ธนะเสวี

 |
| รางวัลคมชัดลึก อวอร์ด | 
* ปิติศักดิ์ เยาวนานนท์
* ซันนี่ สุวรรณเมธานนท์
* อุดม แต้พานิช
* อครา อมาตยกุล
* เกียรติกมล ล่าทา
* ปรเมศร์ น้อยอ่ำ
* อนันดา เอเวอร์ริ่งแฮม
* นพชัย ชัยนาม

 |
| 
* ภาพยนตร์ยอดเยี่ยม
* นักแสดงนำชาย
* นักแสดงนำหญิง
* นักแสดงประกอบชาย
* นักแสดงประกอบหญิง
* ผู้กำกับภาพยนตร์

 |

| * ด
* ค
* ก
*รักแห่งสยาม* |
| --- |
| 
* รางวัลที่ได้รับ
* ดีวีดี
* "กันและกัน"

 |
| ทีมงาน | 
* ชูเกียรติ ศักดิ์วีระกุล (กำกับและบทภาพยนตร์)
* สมศักดิ์ เตชะรัตนประเสริฐ (อำนวยการสร้าง)
* ปรัชญา ปิ่นแก้ว (อำนวยการสร้าง)
* สุกัญญา วงศ์สถาปัตย์ (อำนวยการสร้าง)

 |
| นักแสดงหลัก | 
* สินจัย เปล่งพานิช
* เฌอมาลย์ บุญยศักดิ์
* ทรงสิทธิ์ รุ่งนพคุณศรี
* มาริโอ้ เมาเร่อ
* วิชญ์วิสิฐ หิรัญวงษ์กุล
* กัญญา รัตนเพชร์
* อธิชา พงศ์ศิลป์พิพัฒน์

 |
| ดูเพิ่ม | 
* วงออกัส
* สหมงคลฟิล์ม
* สยามสแควร์

 |
| 
* หมวดหมู่ หมวดหมู่
* หน้าโครงการวิกิ โครงการวิกิ
* สถานีย่อย สถานีย่อย

 |